CELEX: 32015R1137
Language: sl
Date: 2015-07-13 00:00:00
Title: Uredba Komisije (EU) 2015/1137 z dne 13. julija 2015 o spremembi Uredbe (ES) št. 1881/2006 glede mejne vrednosti ohratoksina A v začimbah Capsicum spp. (Besedilo velja za EGP)

14.7.2015   
            
            
               SL
            
            
               Uradni list Evropske unije
            
            
               L 185/11
            
         UREDBA KOMISIJE (EU) 2015/1137
   z dne 13. julija 2015
   o spremembi Uredbe (ES) št. 1881/2006 glede mejne vrednosti ohratoksina A v začimbah Capsicum spp.
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EGS) št. 315/93 z dne 8. februarja 1993 o določitvi postopkov Skupnosti za kontaminate v hrani (1) in zlasti člena 2(3) Uredbe,
   ob upoštevanju naslednjega:
   
               (1)
            
            
               Uredba Komisije (ES) št. 1881/2006 (2) določa mejno vrednost ohratoksina A v začimbah Capsicum spp.
            
         
               (2)
            
            
               V Uredbi Komisije (EU) št. 105/2010 (3) o spremembah Uredbe (ES) št. 1881/2006 je določena mejna vrednost ohratoksina A v začimbah, ki jo je mogoče doseči z uporabo dobre prakse. Da bi se državam proizvajalkam začimb omogočilo sprejetje preventivnih ukrepov in da ne bi prišlo do nesprejemljivih motenj v trgovanju, je v Uredbi (EU) št. 105/2010 poleg tega za omejeno obdobje določena višja mejna vrednost 30 μg/kg, dokler se ne začne uporabljati mejna vrednost 15 μg/kg. Z Uredbo Komisije (EU) št. 594/2012 (4) se je to obdobje za začimbe Capsicum spp. podaljšalo do 31. decembra 2014. Službe Komisije so v sodelovanju z vladnimi strokovnjaki iz držav članic ocenile izvedljivost doseganja nižjih vrednosti ohratoksina A z uporabo dobre prakse v različnih proizvodnih regijah po svetu. Kljub temu, da je pri uporabi dobre prakse v različnih proizvodnih regijah prišlo do znatnega izboljšanja, dosledno doseganje načrtovane nižje mejne vrednosti ohratoksina A v začimbah Capsicum spp., tj. 15 μg/kg, zaradi občasnih neugodnih vremenskih razmer v obdobju rasti in pobiranja ni izvedljivo. Zato je primerno določiti novo mejno vrednost ohratoksina A v začimbah Capsicum spp., ki je dosegljiva z uporabo dobre prakse in ki še vedno zagotavlja visoko raven varovanja zdravja ljudi.
            
         
               (3)
            
            
               Prilogo k Uredbi (ES) št. 1881/2006 bi bilo zato treba ustrezno spremeniti.
            
         
               (4)
            
            
               Ker se je višja mejna vrednost 30 μg/kg uporabljala do 31. decembra 2014, je primerno določiti, da se mejna vrednost, določena v tej uredbi, uporablja od 1. januarja 2015 naprej.
            
         
               (5)
            
            
               Ukrepi iz te uredbe so v skladu z mnenjem Stalnega odbora za rastline, živali, hrano in krmo –
            
         SPREJELA NASLEDNJO UREDBO:
   Člen 1
   Priloga k Uredbi (ES) št. 1881/2006 se spremeni v skladu s Prilogo k tej uredbi.
   Člen 2
   Začimbe Capsicum spp., ki niso v skladu z mejno vrednostjo ohratoksina A iz točke 2.2.11 Priloge k Uredbi (ES) št. 1881/2006, kakor je bila spremenjena s to uredbo, in so zakonito dane na trg pred 1. januarjem 2015, se lahko po navedenem datumu še naprej tržijo do datuma minimalnega roka trajanja ali roka uporabe.
   Člen 3
   Ta uredba začne veljati dvajseti dan po objavi v Uradnem listu Evropske unije.
   Uporablja se od 1. januarja 2015.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 13. julija 2015
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 37, 13.2.1993, str. 1.
   
      (2)  Uredba Komisije (ES) št. 1881/2006 z dne 19. decembra 2006 o določitvi mejnih vrednosti nekaterih onesnaževal v živilih (UL L 364, 20.12.2006, str. 5).
   
      (3)  Uredba Komisije (EU) št. 105/2010 z dne 5. februarja 2010 o spremembah Uredbe Komisije (ES) št. 1881/2006 o določitvi mejnih vrednosti nekaterih onesnaževal v živilih glede ohratoksina A (UL L 35, 6.2.2010, str. 7).
   
      (4)  Uredba Komisije (EU) št. 594/2012 z dne 5. julija 2012 o spremembi Uredbe (ES) št. 1881/2006 v zvezi z mejnimi vrednostmi onesnaževal ohratoksina A, dioksinom nepodobnih PCB in melamina v živilih (UL L 176, 6.7.2012, str. 43).
   
      PRILOGA
      Točka 2.2.11 v oddelku 2.2. ohratoksin A v Prilogi k Uredbi (ES) št. 1881/2006 se nadomesti z naslednjim:
      
         
                     „2.2.11
                  
                  
                     začimbe, vključno s suhimi začimbami
                  
                  
                      
                  
               
                     
                        Piper spp. (plodovi začimb, vključno z belim in črnim poprom)
                     
                        Myristica fragrans (muškatni orešek)
                     
                        Zingiber officinale (ingver)
                     
                        Curcuma longa (kurkuma)
                  
                  
                     15 μg/kg
                  
               
                     
                        Capsicum spp. (sušeni plodovi začimb, celi ali mleti, vključno s čilijem, čilijem v prahu, kajenskim poprom in papriko)
                  
                  
                     20 μg/kg
                  
               
                     mešanice začimb, ki vsebujejo eno izmed navedenih začimb
                  
                  
                     15 μg/kg“